OpenLLM-France/wikimedia huggingface dataset:
# Divisió Atlàntica (NBA)

La Divisió Atlàntica és una divisió de la Conferència Est de l'NBA.

## Equips actuals

* Boston Celtics
* New Jersey Nets
* New York Knicks
* Philadelphia 76ers
* Toronto Raptors

## Campions

* 1971: New York Knicks
* 1972: Boston Celtics
* 1973: Boston Celtics
* 1974: Boston Celtics
* 1975: Boston Celtics
* 1976: Boston Celtics
* 1977: Philadelphia 76ers
* 1978: Philadelphia 76ers
* 1979: Washington Bullets
* 1980: Boston Celtics
* 1981: Boston Celtics
* 1982: Boston Celtics
* 1983: Philadelphia 76ers
* 1984: Boston Celtics
* 1985: Boston Celtics
* 1986: Boston Celtics
* 1987: Boston Celtics
* 1988: Boston Celtics
* 1989: New York Knicks
* 1990: Philadelphia 76ers
* 1991: Boston Celtics
* 1992: Boston Celtics
* 1993: New York Knicks
* 1994: New York Knicks
* 1995: Orlando Magic
* 1996: Orlando Magic
* 1997: Miami Heat
* 1998: Miami Heat
* 1999: Miami Heat
* 2000: Miami Heat
* 2001: Philadelphia 76ers
* 2002: New Jersey Nets
* 2003: New Jersey Nets
* 2004: New Jersey Nets
* 2005: Boston Celtics
* 2006: New Jersey Nets
* 2007: Toronto Raptors
* 2008: Boston Celtics
* 2009: Boston Celtics
* 2010: Boston Celtics
* 2011: Boston Celtics
* 2012: Boston Celtics
* 2013: New York Knicks
* 2014: Toronto Raptors
* 2015: Toronto Raptors
* 2016: Toronto Raptors
* 2017: Boston Celtics
* 2018: Toronto Raptors
* 2019: Toronto Raptors
* 2020: Toronto Raptors
* 2021: Philadelphia 76ers
* 2022: Boston Celtics

## Títols

* 22: Boston Celtics
* 7: Toronto Raptors
* 5: Philadelphia 76ers
* 5: New York Knicks
* 4: Miami Heat
* 4: New Jersey Nets
* 2: Orlando Magic
* 1: Washington Bullets
# Dendropsophus carnifex

* Aquest article tracta sobre la granota. Vegeu-ne altres significats a «Carnifex (desambiguació)».
Dendropsophus carnifex és una espècie de granota que viu a l'Equador i, possiblement també, a Colòmbia.

## Referències

* Cisneros-Heredia, D. & Jungfer, K.-H. 2004. Dendropsophus carnifex. Llista Vermella d'Espècies Amenaçades de la UICN 2006. Consulta: 10 de gener de 2008.
* Pintanel, P., Salinas‐Ivanenko, S., Gutiérrez‐Pesquera, L.M., Almeida‐Reinoso, F., Merino‐Viteri, A. & Tejedo, M. 2019. Extreme colour variation in the larvae of the executioner clownfrog, Dendropsophus carnifex (Anura: Hylidae), living in nearby ponds of different light exposure and duration. Austral Ecology
# Can Guilla

Can Guilla és una obra del municipi de les Franqueses del Vallès (Vallès Oriental) inclosa en l'Inventari del Patrimoni Arquitectònic de Catalunya.

## Descripció

És un edifici aïllat d'estructura complexa. Davant de la casa es forma un barri tancat amb dos grans portal allindanats. El cos principal consta de planta baixa, pis i golfes, i té una coberta composta. L'edifici del costat consta de planta baixa i pis. En el centre de la façana hi ha un gran portal dovellat d'arc de mig punt i al seu damunt un balcó coronat per un escut barroc i un capcer de perfil sinuós. A tota la façana queden restes d'esgrafiats amb motius florals i geomètrics. Al costat de la casa hi ha diversos edificis annexos de nova construcció.

## Història

En el fogatge de 1553 apareix documentat en Joan Guilla. A l'església parroquial de Marata es conserva documentació on s'esmenta la casa del segle xiii. La casa va ser reformada o aixecada de nou al segle xviii tal com ho indica la tipologia de la façana i els esgrafiats.

## Referències

* 1 2 3 4 «Can Guilla». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 setembre 2015].
# Stetefeldtita

La stetefeldtita és un mineral de la classe dels òxids que pertany al grup de la romeïta. Va ser anomenada en honor de Karl August Stetefeldt (1838-1896), enginyer de mines i metalurg.

## Característiques

La stetefeldtita és un òxid de fórmula química Ag₂Sb₂(O,OH)₇. Cristal·litza en el sistema isomètric. La seva duresa a l'escala de Mohs és de 3,5 a 4,5.
Segons la classificació de Nickel-Strunz, la stetefeldtita pertany a «04.DH: Òxids amb proporció Metall:Oxigen = 1:2 i similars, amb cations grans (+- mida mitjana); plans que comparteixen costats d'octàedres» juntament amb els següents minerals: brannerita, ortobrannerita, thorutita, kassita, lucasita-(Ce), bariomicrolita, bariopiroclor, betafita, bismutomicrolita, calciobetafita, ceriopiroclor, cesstibtantita, jixianita, hidropiroclor, natrobistantita, plumbopiroclor, plumbomicrolita, plumbobetafita, estibiomicrolita, estronciopiroclor, estanomicrolita, estibiobetafita, uranpiroclor, itrobetafita, itropiroclor, fluornatromicrolita, bismutopiroclor, hidrokenoelsmoreïta, bismutostibiconita, oxiplumboromeïta, monimolita, cuproromeïta, estibiconita, rosiaïta, zirconolita, liandratita, petscheckita, ingersonita i pittongita.

## Formació i jaciments

La stetefeldtita es creu que es forma com a producte d'alteració en la zona d'oxidació d'alguns dipòsits minerals hidrotermals que contenen Ag-Sb, en els quals pot constituir una mena d'argent.
Ha estat descrita a Alemanya, Austràlia, Àustria, França i els Estats Units.
Sol trobar-se associada a altres minerals com: calcocita, pirita i quars.

## Referències

* 1 2 3 «Stetefeldtite» (en anglès). Mindat. [Consulta: 7 novembre 2015].
* 1 2 «Stetefeldtite» (en anglès). Handbook of Mineralogy. Arxivat de l'original el 27 de setembre 2012. [Consulta: 4 abril 2018].
# Fourques

«Fourques» té aquests significats:
* Fourques (francès) o Forques (català), poble i comú a la comarca del Rosselló, a la Catalunya del Nord
* Fourques (Gard), comú al departament de Gard (regió d'Occitània, França)
* Fourques-sur-Garonne, municipi al departament d'Òlt i Garona (regió de Nova Aquitània, França)
* Fraissinet-de-Fourques, municipi al departament del Losera (Occitània)
* Saint-Éloi-de-Fourques, municipi al departament d'Eure (regió de Normandia, França)
* Saint-Paul-de-Fourques, municipi al departament d'Eure (Normandia)
# Pierre Brésolles

Pierre Brésolles (Narbona, 10 de novembre de 1929 - Prada, 13 de gener de 2018), nascut Claire Brésolles, va ser un atleta francès que va córrer els 100 i 200 metres. En el seu palmarès destaca la segona posició en els relleus 4×100 metres i la tercera en la cursa dels 100 metres del Campionat d'Europa d'atletisme de 1946 a Oslo. Durant la dècada de 1950 es canvià de sexe i passà a ser conegut amb el nom de Pierre.

## Referències

* ↑ Foerster, Maxime. Histoire des transsexuels en France. Béziers: H&O, 2006.

## Enllaços externs

* DocAthlé2003, Federació Francesa d'Atletisme, p. 393
# Noranta-cinc

El noranta-cinc és un nombre natural que segueix el noranta-quatre i precedeix el noranta-sis. S'escriu 95 o XCV segons el sistema de numeració emprat.

## En altres dominis

* És el nombre atòmic de l'americi
* Designa l'any 95 i el 95 aC
* És el codi telefònic internacional de Birmània
* És el sisè nombre de Thàbit
# Gueneràlske (Crimea)

* Per a altres significats, vegeu «Gueneràlskoie».
Gueneràlske (en ucraïnès: Генеральське) és un poble de la República Autònoma de Crimea, a Ucraïna, que el 2014 tenia 312 habitants. Pertany al districte rural d'Aluixta.

## Referències

* ↑ «О внесении изменения в Решение Верховной Рады Автономной Республики Крым от 25 декабря 2003 года N 774-3/03 "Об установлении границ поселков Виноградный и Лазурное, сел Запрудное, Кипарисное, Лавровое, Нижнее Запрудное, Пушкино Маломаякского сельского совета (г. Алушта) Автономной Республики Крым"». Arxivat de l'original el 2015-12-22. [Consulta: 9 febrer 2016].
# Dia Internacional de les Dones per a la Pau i el Desarmament

El 24 de maig se celebra el lideratge i la participació de les dones en els processos de pau i l'erradicació de la violència.
Es va instaurar l'any 1982 en record dels fets dels grups pacifistes de dones del Campament pacifista de dones al Greenham Common que van protestar contra el desplegament d'armes nuclears nord-americanes al RAF Greenham Common a Berkshire i també per visibilitzar els esforços històrics i actuals de les dones per a la construcció de la pau i el desarmament, tot rebutjant la violència com a solució als desafiaments del món.
Aquesta commemoració serveix per recordar al món la violència que sofreixen les dones en els conflictes i postconflictes armats. La presència de dones en els exèrcits és molt minoritària, i en canvi, tal com es recull en la Resolució 1325 del Consell de Seguretat de les Nacions Unides el 90 per cent de les víctimes de les guerres són civils, la majoria dones i infants, que sovint passen a ser víctimes d'abusos vinculats a l'explotació sexual.
També reivindica la necessitat de mostrar el protagonisme de les dones en els processos de creació de pau per evitar l'estereotip que les mostra com a víctimes silencioses i passives. Es considera que el seu paper és cabdal en la construcció social, política i econòmica després dels conflictes per recuperar els espais de vida i desenvolupament individual i col·lectiu. Tanmateix, atès aquest paper actiu de les dones en situacions de conflicte no sempre ha estat reconegut com a tal, l'any 1995, en els acords de la IV Conferència Mundial sobre la Dona es va voler promoure la contribució de les dones en el foment de la cultura de la pau, i que la comunitat internacional reconegués a les dones la seva capacitat de mantenir els seus espais de negociació en la prevenció i solució dels conflictes armats tot reafirmant i subratllant la importància que participin en igualtat i intervinguin plenament en totes les iniciatives de foment de la pau i la seguretat.

## Referències

* ↑ «INTERNATIONAL WOMEN'S DAY FOR PEACE & DISARMAMENT - MAY 24» (en anglès), 15-05-2015. [Consulta: 24 maig 2020].
* ↑ «NEWS FOCUS: International Women's Day for Peace & Disarmament» (en anglès), 22-05-2015. [Consulta: 24 maig 2020].
* ↑ «Common security for a sustainable and nuclear-weapon-free world | Parliamentarians for Nuclear Non-Proliferation and Disarmament». [Consulta: 24 maig 2020].
* ↑ «Dia Internacional de les Dones per la pau i el desarmament — FundiPau». [Consulta: 24 maig 2020].
* ↑ «Fourth World Conference on Women, Beijing 1995». [Consulta: 24 maig 2020].

## Vegeu també

* Bertha von Suttner
* Abaixeu les armes!

## Enllaços externs

* Mujeres por la Paz y el desarme. Paquita Sauquillo
# Dendropsophus delarivai

Dendropsophus delarivai és una espècie de granota de la família dels hílids. Es distribueix pels contraforts dels Andes i pel nord-est de l'Amazònia de Bolívia; s'ha trobat entre els 180 i 700 metres d'altitud. Localment és una espècie comuna.
Habita en pantans i vores de boscos, on es reprodueix. Enganxen els ous a les fulles i quan neix el capgròs, aquest cau de les fulles a l'aigua. Possiblement és una espècie capaç d'adaptar-se a alguna pertorbació humana, encara que no a ambients urbans.

## Referències

* 1 2 «Dendropsophus delarivai» (en anglès). IUCN Red List. Steffen Reichle, Ignacio De la Riva. 2004. [Consulta: 5 setembre 2014].
# Cargolet zebrat

El cargolet zebrat (Campylorhynchus megalopterus) és una espècie d'ocell de la família dels troglodítids (Troglodytidae) que habita boscos de coníferes de les muntanyes de Mèxic, des del sud de Jalisco cap a l'est fins al sud-oest de Veracruz i nord d'Oaxaca.

## Referències

* ↑ «Cargolet zebrat». Cercaterm. TERMCAT, Centre de Terminologia. Rev. 2/12/2021(català)
# Succedani

«Succedani» té aquests significats:
En economia:
* Bé substitutiu o bé succedani: dos béns són succedanis en la demanda si el preu de mercat del primer puja, el preu de mercat del segon bé també puja i vice-versa.
* Ersatz, un substitut artificial que difereix d'un d'inferior en qualitat.
En nutrició, un succedani alimentari és un producte alimentari que en pot substituir un altre amb el qual té qualitats organolèptiques similars, però sovint la substitució no és perfecta, per exemple,
* Succedani de la carn
* Succedani del cafè
* Succedani de la xocolata
* El rave rusticà és l'ingredient principal d'un succedani del wasabi
* La margarina és un succedani de la mantega
* Els ous de Lumpus són un succedani del caviar d'esturió
En medicina:
# Frontera entre la República Democràtica del Congo i la República Centreafricana

La frontera entre la República Democràtica del Congo i la República Centreafricana és la línia fronterera de 1.577 kilòmetres, en sentit oest-est, que separa la República Centreafricana de República Democràtica del Congo a l'Àfrica oriental. Es tracta d'una frontera fluvial constituïda pels rius Ubangui i Mbomou.
La frontera comença en l'oest, en el punt on es toca el trifini de la República del Congo, la República Centreafricana i la República Democràtica del Congo, després la frontera continua al nord i est pels llits dels rius Ubangui i Mbomou, al lloc del meridià de 17 graus i de latitud 4° nord. després continua al punt on es toquen les fronteres del Sudan del Sud, la República Centreafricana i la República Democràtica del Congo.
La frontera es va crear en 1960 quan la República Centreafricana i la República Democràtica del Congo van proclamar la independència. En els anys 1864-1960 la frontera separava el Congo Belga i l'Àfrica Equatorial Francesa, i el seu traçat definiu data del 1887.

## Referències

* ↑ Emerson, p.180.

## Bibliografia

* Barbara Emerson. Léopold II, le royaume et l'empire. Paris-Gembloux: Duculot, 1980. ISBN 2-80110287-5. BNF 346353029.
* Renier, Gustave. L'oeuvre civilisatrice au Congo. Héroisme & patriotisme des belges [par le commandant adt. d'ett.-mjr. Renier], 1913, p. 171-206.
* World Map. Africa North West. 1: 4000 000. Geo Center. ISBN 3-575-33210-X.
# Pierre Camo

Pierre Camo (Ceret, Vallespir, 16 de desembre de 1877 - 1974)va ser un magistrat i poeta nord-català en francès. Estudià dret a Tolosa de Llenguadoc i a París, esdevingué funcionari colonial i el 1903 fou destinat a Madagascar, que li va inspirar bona part dels seus texts. Alhora també es va especialitzar en literatura del segle xvii. Pierre Benoit li va dedicar el seu conte Lunegarde. En 1913 l'escultor Manolo Hugué va realitzar un Cap del poeta Pierre Camo conservat al Museu d'Art Modern de Ceret. El 1936 va obtenir el Gran Premi de Literatura Fondation Le Métais-Larivière atorgat per l'Acadèmia Francesa.

## Publicacions

* Le Livre de la sagesse, poemes, 1906
* Les Beaux-jours, poemes, 1913
* Treize Romances barbaresques, poesies, 1924
* Le Livre des regrets, poemes, 1925
* Cadences, 1925
* Aristide Maillol, vingt-huit reproductions de sculptures et dessins précédées d'une étude critique par Pierre Camo, 1926
* Madame de La Rombière, grande dame de Tananarive, scènes de la vie mondaine aux colonies, 1926
* Peinture de Madagascar, 1927
* Heptaméron poétique, 1932
* Poésies, 1936
* À Madagascar, fotografies d'Ivan Manhes, text de Pierre Camo, 1932
* Raoul Dufy l'enchanteur, 1947
* Suite galante, 1949
* Maillol, mon ami, 1950

## Notes i referències

* ↑ Base Léonore
* ↑ Autorité BnF
* ↑ Pierre Camo. Présentation et anthologie d'André Vinas
* ↑ Pierre Camo al web de l'Acadèmia Francesa
# Bola 8

Bola 8 és un joc de billar americà popular a bona part del món que es juga en una taula de sis forats. Hi ha diverses variacions, la majoria regionals. A diferència d'altres modalitats de billar (bola 9, bola 10 o bola 7) on el nom del joc reflecteix el nombre de boles objectiu utilitzades, en bola 8 s'utilitzen les quinze boles objectiu.
Bola 8 es juga amb setze boles: una bola d'atac (la bola blanca) i quinze boles objectiu, consistint amb set boles ratllades i set d'un sol color sòlid (llises), i la bola negra (la bola número 8). Després d'escampar les boles amb la primera tirada, s'assignarà el grup de boles llises o ratllades a cada jugador un cop la bola d'un grup determinat hagi entrat legalment. L'objectiu final del joc és introduir legalment la bola negra en una tronera concreta, cosa que només es pot fer després que totes les pilotes del grup assignat d'un jugador hagin entrat prèviament. Hi ha diverses regles diferents.
# Cargolux

Cargolux és una línia aèria luxemburguesa dedicada exclusivament al transport de càrrega. Va ser fundada el 4 de març de 1970. El seu centre d'operacions és l'aeroport de Luxemburg. El capital d'accions es divideix en: Qatar Airways (70,9%) Luxair (10,6%), Air Logistics (10,5%), Luxembourg financial institutions (7,7%) i accionistes (0,3%).
Està situada al 5è lloc mundial en tones/quilòmetre transportades, i és la principal línia aèria de càrrega a Europa i la primera a nivell general en el mencionat continent i igualment, la tercera entre totes les línies aèries del món.
El 2012 Cargolux va tenir ingressos per 21.450 milions de dòlars i va transportar 7.644.613 tones.

## Flota

La flota de Cargolux consta de les següents aeronaus (a setembre de 2015):
Cargolux Fleet :
| Avions | Flota | Nou contracte |
| Boeing 747-400BCF | 2 | |
| Boeing 747-400ERF | 2 | |
| Boeing 747-400F | 5 | — |
| Boeing 747-8F | 13 | 1 |
| Total | 22 | 1 |
Va ser la primera línia aèria en rebre el nou avió Boeing 747-8F en 2011, en tenir signat un contracte de compra amb la Boeing Aircraft Corporation dels Estats Units dels Estats Units de 10 aeronaus.

## Referències

* ↑ «Relevé luxembourgeois des immatriculations (List of Luxembourgeois registrations)», 10-07-2015. Arxivat de l'original el 2017-01-10. [Consulta: 1r novembre 2015].
* ↑ Blachly, Linda. «Cargolux orders one more Boeing 747-8F» (en anglès). ATW Air Transport World, 14-02-2014. [Consulta: 1r novembre 2015].
* ↑ Ostrower, Jon. «Boeing delivered its first 747-8 Freighter on 12 October to Cargolux, ending a month-long stand-off over a contractual dispute» (en anglès). Flightglobal, 12-10-2011. [Consulta: 1r novembre 2015].
# Succedani de caviar

Els ous de lump (Cyclopterus lumpus), peix de l'Atlàntic Nord, són ous (fresa de peix) presentats com a succedani del caviar d'esturió.
Llur color natural és grisa. Es preparen en salmorra, colorats (amb colorants autoritzats: marxant vermell E123 o negre brillant E151) i amb diversos condimentes, agents de sapiditat i conservadors.
Són comercialitzats en semiconserves (a conservar al fresc).
Els principals productors són Islàndia, Dinamarca i el Canadà.
* Un cyclopterus lumpus
* Plat d'ous de lump

## Referències

* ↑ Heras, Jaime de las. «Esto es lo que lleva en realidad el sucedáneo de caviar» (en castellà), 23-12-2023. [Consulta: 24 juny 2024].
* ↑ Iborra, Elisabeth G. «Diez sucedáneos del caviar que te van a saborizar las recetas sin grandes gastos» (en castellà), 22-12-2021. [Consulta: 24 juny 2024].
# Clima tropical desèrtic

És una combinació entre el clima tropical i el clima desèrtic.
Vol dir que en un mateix lloc, ciutat o país no hi ha un clima si no dos, ja que es barregen.
* Un bosc del clima tropical
* Un exemple de desert amb un clima desèrtic

## Referències

* ↑ «Climas tropicales y desérticos | Histórico Digital» (en espanyol europeu). [Consulta: 15 desembre 2018].
* ↑ xristinxr. «Clima desértico tropical (Clima cálido)». [Consulta: 14 desembre 2018].
* ↑ «10 Características del Clima Árido». [Consulta: 15 desembre 2018].

## Vegeu també

* Classificació climàtica de Köppen
* Clima àrid

## Enllaços externs

* Clima
# Habsburg (Argòvia)

El poble d'Habsburg és una petita localitat suïssa situada al cantó d'Argòvia. Hi ha el castell d'Habsburg origen de la dinastia Ausburg, que dominà la monarquia europea de l'edat mitjana fins ben entrada l'edat moderna. Tant el castell com el poble es troben relativament a la vora del nucli Brugg - Windisch, al que queden enllaçats per una línia de bus local.
A pocs quilòmetres del nucli d'Habsburg hi ha altres castells i fortificacions com ara els castells de Wildegg i de Lenzburg, així com el castell d'Auenstein i la casa fortificada de Brunnegg. Relativament proper, també es pot trobar les ruïnes del castell de Baden, en el mateix cantó d'Argòvia.

## Enllaços externs

* Habsburg - Lloc web oficial (alemany)
# Dimoni (programa)

En UNIX i altres sistemes operatius multitasca, un dimoni és un programa informàtic que treballa en segon terme més que sota el control directe de l'usuari i normalment s'inicia com a procés. Els dimonis solen tenir noms acabats en d que els identifiquen com a tals; per exemple, syslogd seria el dimoni que gestiona el registre (log) del sistema.
El nom prové de l'anglès daemon, que al seu torn el pren del "dimoni de Maxwell", i va ser usat en informàtica per primer cop en l'àmbit del Projecte MAC del MIT. La terminologia d'UNIX va heretar el terme, i amb posterioritat se'l va convertir en acrònim per a l'expressió trobada ad hoc "disk and execution monitor".
Els dimonis solen tenir les següents característiques:
* No disposen d'una interfície directa amb l'usuari, ja siga gràfica o textual.
* No fan ús d'entrades i eixides estàndard per a comunicar errors o registrar el seu funcionament, sinó que usen arxius del sistema en zones especials (/var/log/ en els UNIX més moderns) o utilitzen altres dimonis especialitzats en aquest registre com el syslogd.
Per exemple, una màquina que alberga un servidor web utilitzarà un dimoni httpd (HTTP Daemon) per a oferir el servei i que els visitants a aquesta web puguen accedir. Altre exemple són els dimonis "cronològics" com cron, que realitzen tasques programades com manteniment del sistema en segon pla.

## Vegeu també

* Systemd
Viccionari
# Bessie

Bessie és un poble dels Estats Units a l'estat d'Oklahoma. Segons el cens del 2000 tenia 190 habitants.

## Demografia

Segons el cens del 2000, Bessie tenia 190 habitants, 87 habitatges, i 56 famílies. La densitat de població era de 143,8 habitants per km².
Dels 87 habitatges en un 31% hi vivien nens de menys de 18 anys, en un 51,7% hi vivien parelles casades, en un 6,9% dones solteres, i en un 35,6% no eren unitats familiars. En el 32,2% dels habitatges hi vivien persones soles el 16,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,18 i el nombre mitjà de persones que vivien en cada família era de 2,73.
Per edats la població es repartia de la següent manera: un 22,6% tenia menys de 18 anys, un 7,4% entre 18 i 24, un 27,9% entre 25 i 44, un 23,2% de 45 a 60 i un 18,9% 65 anys o més.
L'edat mediana era de 41 anys. Per cada 100 dones de 18 o més anys hi havia 107 homes.
La renda mediana per habitatge era de 26.111 $ i la renda mediana per família de 26.806 $. Els homes tenien una renda mediana de 25.938 $ mentre que les dones 19.000 $. La renda per capita de la població era de 15.110 $. Entorn del 5,5% de les famílies i el 10,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bessie». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Bessie». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Sant Maur (Piera)

Sant Maur és una capella a la vila de Piera (Anoia) inclosa en l'Inventari del Patrimoni Arquitectònic de Catalunya. Capella de planta rectangular, d'una sola nau, no té cap volta. Hi destaca la fornícula amb forma de petxina de la façana principal en la que hi ha actualment una talla recent de Sant Maure. No està datada, encara que antigament podria haver-se denominat capella de Sant Francesc, ja que la casa contigua hi va haver un convent de Trinitaris -establerts a Piera des de 1209 per Sant Joan de Mata. Es té referència en la visita pastoral del 1786, en què pertany a l'Hospital de la Verge Maria dels pobres. Actualment es va servir de local municipal.

## Notes

* ↑ «CAPELLA DE SANT MAUR». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 11 octubre 2015].